cyanic-selkie/wikianc huggingface dataset:
Σαχά
Οι Σαχά ομιλούν τη σαχά (γιακουτική), η οποία ανήκει στις βόρειες τουρκικές γλώσσες. Οι περισσότεροι είναι Ορθόδοξοι Χριστιανοί, αλλά διατηρούν στην πίστη τους κάποιες σαμανιστικές πρακτικές των προγόνων τους.
Ιστορία
Οι περισσότεροι μελετητές πιστεύουν πως οι πρόγονοι των Σαχά ήταν Τούρκοι νομάδες που κατοικούσαν στο νησί Ολχόν της Βαϊκάλης. Κάπου μεταξύ 10ου - 13ου αιώνα μ.Χ. εγκατέλειψαν την κοιτίδα τους, πιθανά υπό την πίεση γειτονικών φύλων, και ακολούθησαν το ρου του ποταμού Λένα προς τα βόρεια. Η πορεία τους σταμάτησε στο Μέσο Λένα (στην περιοχή του σημερινού Γιακούτσκ), όπου σε συνθήκες γεωγραφικής απομόνωσης αναμείχθηκαν με τους προϋπάρχοντες αραιούς πληθυσμούς δημιουργώντας το νέο λαό των Σαχά.
Η γη τους προσαρτήθηκε στο Ρωσικό Βασίλειο ως Γιακουτία αμέσως μετά την ανακάλυψή της στη δεκαετία του 1620. Ως απάντηση ξεκίνησε μια σειρά εξεγέρσεων από το 1634 έως το 1642, ιδιαίτερα μετά την επιβολή ενός ειδικού φόρου γούνας από τη Μόσχα. Όλες οι εξεγέρσεις καταπνίγηκαν. Παράλληλα πολλές ασθένειες που έφερναν μαζί τους οι Ρώσοι στρατιώτες ήταν άγνωστες στο ανοσοποιητικό σύστημα των Σαχά, με αποτέλεσμα να αυξηθεί κατακόρυφα η θνησιμότητά τους.
Οι κατακτητές προσηλύτισαν τους Σαχά στο χριστιανισμό, δημιούργησαν τους πρώτους εμπορικούς σταθμούς και εισήγαγαν την καλλιέργεια σιτηρών, βρώμης και πατάτας. Οι Σαχά συνέχισαν να αποτελούν τη συντριπτική πλειοψηφία του πληθυσμού μέχρι και το 19ο αιώνα, όταν η ανακάλυψη χρυσού έφερε στη Γιακουτία χιλιάδες χρυσοθήρες. Ακόμα περισσότεροι Ρώσοι εγκαταστάθηκαν στην περιοχή μετά τη δημιουργία του Υπερσιβηρικού Σιδηροδρόμου.
Η νίκη της Οκτωβριανής Επανάστασης του 1917 έδωσε σε όλους τους μικρούς λαούς της Ρωσίας το δικαίωμα του εθνικού αυτοπροσδιορισμού. Ως αποτέλεσμα το 1922 ιδρύθηκε η Γιακουτική Αυτόνομη Σοβιετική Σοσιαλιστική Δημοκρατία, μία από τις πρώτες αυτόνομες δημοκρατίες της ΕΣΣΔ. Κατά τη σοβιετική περίοδο το βιοτικό επίπεδο ανέβηκε κατακόρυφα, με κόστος όμως την αλλαγή του τρόπου ζωής των αυτοχθόνων πληθυσμών. Μετά τη διάλυση της Σοβιετικής Ένωσης οι Σαχά προσπάθησαν να αναγνωρισθούν ως ανεξάρτητο κράτος αλλά απέτυχαν (1991) και παρέμειναν τμήμα της Ρωσίας.
Σύμφωνα με την απογραφή του 2002, οι Σαχά ξαναέγιναν μετά από δεκαετίες η πλειοψηφούσα εθνότητα της Γιακουτίας. Σε αντίθεση με άλλους αυτόχθονες πληθυσμούς της Ρωσίας, ο πληθυσμός τους εμφανίζει σημαντική άνοδο - τα τελευταία 25 χρόνια έχει αυξηθεί κατά σχεδόν 35%. Αυτό δημιουργεί αισιοδοξία και για την επιβίωση της γλώσσας τους, η οποία ανήκει στον κατάλογο των απειλουμένων με εξαφάνιση λόγω της κυριαρχίας της ρωσικής.
Κοινωνική οργάνωση
Οι Σαχά ήταν χωρισμένοι σε περίπου 80 ημινομαδικές φυλές - φατρίες, διάσπαρτες σε μία τεράστια έκταση. Κατά καιρούς διάφορες φυλές συνασπίζονταν και δημιουργούσαν μικρά βραχύβια βασίλεια, ποτέ όμως δεν απέκτησαν ενιαία κρατική οργάνωση. Η κοινωνική τους ιεραρχία αποτελούταν από τρεις τάξεις: τους τογιόν (προύχοντες), τους ελεύθερους και τους δούλους.
Είχαν αναπτύξει υποτυπώδεις οικονομικές δομές που στηρίζονταν στην αυτάρκεια και σε πρωτογενείς δραστηριότητες: οι βόρειες φυλές (πλησίον ή εντός του Αρκτικού Κύκλου) ζούσαν κυρίως από το κυνήγι, το ψάρεμα και την εκτροφή ταράνδων, ενώ οι πιο νότιες είχαν αναπτύξει την εκτροφή βοοειδών και ίππων. Λόγω του νομαδικού τρόπου ζωής τους, κύριος τύπος ενδιαιτήματος ήταν το γιουρτ, το οποίο μετέφεραν μαζί τους όταν άλλαζαν τόπο κάθε χειμώνα και καλοκαίρι.
Με μικρές τροποποιήσεις, οι περισσότερες από τις παραπάνω δομές διατηρήθηκαν μέχρι τις αρχές του 20ού αιώνα. Οι μεγάλες αλλαγές ήλθαν κατά τη σοβιετική περίοδο με την έκρηξη των μεταλλευτικών δραστηριοτήτων και την κολλεκτιβοποίηση. Οι αλλαγές αυτές δημιούργησαν μία δύσκολη πραγματικότητα για τους Σαχά, οι οποίοι δύσκολα μπορούσαν να ακολουθήσουν το νέο πιο «δυτικό» τρόπο ζωής. Κάποιοι τελικά προσαρμόσθηκαν στη νέα κατάσταση, ενώ άλλοι εξακολουθούν μέχρι σήμερα να ζουν με τον παραδοσιακό τρόπο.
Ισμήνη
Στην ελληνική μυθολογία με το όνομα Ισμήνη είναι κυρίως γνωστή η κόρη του Οιδίποδα και της Ιοκάστης, αδελφή της Αντιγόνης και των διδύμων Ετεοκλή και Πολυνείκη, ανήκει στην τραγική γενιά των Λαβδακιδών. Κατ΄ άλλους ήταν μεν κόρη του Οιδίποδα αλλά εκ της Ευρυγανείας (κόρης του Υπέρφαντα).
Ο μύθος
Σύμφωνα με τις αναφορές του Σοφοκλή η Ισμήνη υπήρξε ευλαβής και φιλάδελφος. Κατά την πορεία των γεγονότων που ακολούθησαν, όταν αποκαλύφθηκε η πατροκτονία και η αιμομιξία του Οιδίποδα, μετα έγινε μάρτυρας του απαγχονισμού της μητέρας της και της αυτοτύφλωσης του πατεραδελφού της. Συνόδευσε τον Οιδίποδα στην Αθήνα, μαζί με την Αντιγόνη. Είδε τα δυο αδέλφια της, Ετεοκλή και Πολυνείκη, να ερίζουν για τον θρόνο, να κάνουν συμφωνία για την εναλλαγή της εξουσίας, την αθέτηση που ακολούθησε και το αποτέλεσμα που είχε η πολιορκία των «Επτά επί Θήβας».
Τραγικό όμως ήταν και το τέλος της, όπως και η ζωή της. Αν και ιέρεια της Αθηνάς παραδίδεται στον έρωτα του Περικλύμενου και μάλιστα μέσα στον ναό της θεάς. Τότε η Αθηνά, θυμωμένη για την ασέβειά της, παροτρύνει τον Τυδέα, ένας από τους Επτά στρατηγούς κατά της Θήβας, που τους είδε στον ναό, να ορμήξει και να τους σκοτώσει. Ο Περικλύμενος το έβαλε στα πόδια αφήνοντας την Ισμήνη απροστάτευτη, οπότε εκείνη σκοτώθηκε από τον μανιασμένο Τυδέα. Ίσως το τέλος αυτό ν΄ αποτελούσε μια ηθική προέκταση του άγους που έφερε πλέον όλος ο οίκος των Λαβδακιδών.
Παραπομπές
Κατηγορία:Πρόσωπα της ελληνικής μυθολογίας Ισμηνη
Αυτο-οργάνωση
Φαινόμενα στη φύση και στην τεχνολογία τα οποία περιγράφουν την εμφάνιση πολυπλοκότητας κατά την οργάνωση μερών απλούστερων σε δομή περιγράφονται από τους όρους αυτο-συναρμολόγηση και αυτο-οργάνωση. Οι δύο αυτές έννοιες συχνά συγχέονται μεταξύ τους ως προς το ακριβές νόημα ενώ πολλές φορές μέσα στα πλαίσια κάποιων συγκεκριμένων πεδίων έρευνας θεωρούνται έως και ταυτόσημες. Ωστόσο δύο αρκετά περιεκτικοί ορισμοί δίνονται παρακάτω.
Αυτο-οργάνωση
Ο όρος αυτο-οργάνωση (self-organization) περιγράφει εν γένει τη συλλογική συμπεριφορά δομικών στοιχείων σαν αποτέλεσμα της αλληλεπίδρασης μεταξύ τους. Αναφέρουμε μερικά συστήματα από διάφορα γνωστικά αντικείμενα τα οποία εμφανίζουν το φαινόμενο αυτο-οργάνωσης:
Αυτο-συναρμολόγηση
Ο όρος αυτο-συναρμολόγηση (self-assembly) περιγράφει την αυτόνομη οργάνωση δομικών στοιχείων σε μοτίβα ή δομές χωρίς εξωτερική παρέμβαση και μπορεί να παρατηρηθεί σε όλες τις κλίμακες μεγεθών. Σύμφωνα με αυτόν τον ορισμό αποτελεί υποσύνολο της αυτο-οργάνωσης. Παραδείγματα, η αυτο-συναρμολόγηση κβαντικών τελειών ή η εμφάνιση τάξης σε μοριακά συστήματα υγρών κρυστάλλων.
Ιδιότητες
Χαρακτηριστικό των διεργασιών αυτών είναι η έλλειψη κεντρικού ελέγχου πάνω στα μέρη. Αντίθετα ο έλεγχος της δομής είναι κατανεμημένος σε όλο το σύστημα. Όλα τα μέρη παρόλο που αλληλεπιδρούν μόνο τοπικά μεταξύ τους συνεισφέρουν εξίσου στην αυτο-οργάνωση του συστήματος. Επανερχόμενοι στο παράδειγμα της αυθόρμητης μαγνήτισης, τα σπιν αλληλεπιδρούν μεταξύ τους σε περιορισμένη χωρική έκταση. Ωστόσο, κάτω από το κρίσιμο σημείο, το τελικό υλικό ως όλον εμφανίζει μαγνήτιση, χαρακτηριστικό το οποίο δεν προκύπτει από κάποιο μεμονωμένο σπιν. Συνήθως δηλαδή, τα αυτοοργανούμενα συστήματα εμφανίζουν συνολικά νέες ιδιότητες σε κάθε επίπεδο οργάνωσης εν συγκρίσει με το αμέσως προηγούμενο επίπεδο ("αναδυόμενη συμπεριφορά"). Αφήνεται να εννοηθεί εδώ ότι η αυτο-οργάνωση και η αυτο-συναρμολόγηση μπορούν να παρατηρηθούν σε πολλαπλά επίπεδα. Δομές οι οποίες προκύπτουν με αυτο-οργάνωση των μερών ενός συστήματος αποτελούν τις δομικές μονάδες για εκ νέου αυτο-οργάνωση σε ανώτερο επίπεδο. Τέλος, διεργασίες αυτο-οργάνωσης κατά περίπτωση μπορεί να συνοδεύονται από φαινόμενα αυθόρμητης διάρρηξης συμμετρίας (spontaneous symmetry breaking) και μεταβολές φάσης (phase transitions) κατά το πέρασμα του συστήματος από την αρχική κατάσταση αταξίας στην οργανωμένη κατάσταση τάξης (όπως στο παράδειγμα της αυθόρμητης μαγνήτισης).
Πηγές
Κατηγορία:Συστημική θεωρία Κατηγορία:Κυβερνητική
Οργανικές ενώσεις με φωσφόρο
Οι οργανικές ενώσεις με φωσφόρο είναι οι οργανικές ενώσεις που περιέχουν φωσφόρο. Ειδικότερα, οι ενώσεις που περιέχουν έναν τουλάχιστον χημικό δεσμό C-P, ονομάζονται «οργανοφωσφορικές ενώσεις». Οι δυο αυτές ομάδες ενώσεων δεν ταυτίζονται, όπως ίσως θα περίμεναν κάποιοι, γιατί από τις οργανοφωσφορικές ενώσεις εξαιρούνται οι εστέρες και οι θειεστέρες των ανόργανων φωσφορούχων οξέων, γιατί αυτές οι ομάδες οργανικών ενώσεων του φωσφόρου δεν περιέχουν κανένα δεσμό C-P. Οι οργανοφωσφορικές ενώσεις χρησιμοποιούνται κατά κύριο λόγο για τον έλεγχο παρασίτων, ως εναλλακτική λύση ως προς τους αλυδρογονάνθρακες, γιατί οι πρώτες είναι ανοικοδομήσιμες από το φυσικό περιβάλλον. Ο φωσφόρος ανήκει στην ομάδα 15 ή VA του περιοδικού πίνακα των χημικών στοιχείων, μαζί με το άζωτο, και γι' αυτό οι ενώσεις του φωσφόρου έχουν πολλές παρόμοιες ιδιότητες με αυτές των αντίστοιχων ενώσεων του αζώτου.
Αυτές οι ενώσεις είναι πολύ αποτελεσματικά εντομοκτόνα, αλλά μερικές από αυτές είναι επίσης θανατηφόρες και για τους ανθρώπους, ακόμη και σε πολύ μικρές δόσεις (αέρια νεύρων). Σε αυτές συμπεριλαμβάνονται και μερικές από τις πιο τοξικές ουσίες που παράχθηκαν ποτέ από τους ανθρώπους.
Ο παραπάνω ορισμός των οργανοφωσφορικών ενώσεων είναι μεταβλητός, γεγονός που μπορεί να οδηγήσει σε σύγχυση. Σε μέρος της βιβλιογραφίας δεν απαιτείται η παρουσία δεσμών C-F, οπότε σύμφωνα αυτήν την άποψη οι όροι «οργανοφωσφορική ένωση» και «οργανική ένωση με φωσφόρο» ταυτίζονται. Έτσι, μεγάλο ποσοστό των παρασιτοκτόνων, όπως για παράδειγμα το μαλαθείο, συχνά συμπεριλαμβάνονται στις οργανοφωσφορικές ενώσεις.
Ο φωσφόρος μπορεί να υιοθετήσει μια ποικιλία βαθμίδων οξείδωσης, οπότε γενικά η πρώτη μέθοδος ταξινόμισης των οργανικών ενώσεων με φωσφόρο γίνεται με βάση τα παράγωγα του φωσφόρου(V) και του φωσφόρου(III), που είναι τα κυρίαρχα υποσύνολα των οργανικών ενώσεων με φωσφόρο. Σε μια περιγραφική μέθοδο, που όμως χρησιμοποιείται ενίοτε μόνο στην ονοματολογία, οι ενώσεις του φωσφόρου ταυτοποιούνται με τη χρήση του αριθμού συναρμογής τους (δ) και του χημικού σθένους τους (λ). Σύμφωσνα με αυτό το σύστημα, για παράδειγμα η φωσφίνη είναι ένωση δ³λ³.
Εστέρες, θειεστέρες και αμίδια του φωσφορικού οξέος και οργανοφωσφορικά οξέα
Οι (ουδέτεροι) εστέρες του φωσφορικού οξέος έχουν γενικό τύπο (RO)3P=O. Κάποιες από αυτές τις χημικές ενώσεις έχουν τεχνολογική σημασία ως μέσα επιβράδυνσης φλόγας ή και ως πλαστικοποιητές. Αφού δεν περιέχουν δεσμούς C-P, σύμφωνα με μέρος της βιβλιογραφίας δε θεωρούνται οργανοφωσφορικές ενώσεις, αλλά απλά εστέρες ενός ανόργανου φωσφορούχου οξέος. Πολλά παράγωγα αυτών των ενώσεων βρίσκονται στη φύση, όπως η φωσφατιδυλοχολίνη. Οι εστέρες του φωσφορικού οξέος παράγονται με αλκοόλυση οξυτριχλωριούχου φωσφόρου (POCl3).
Μια ποικιλία μικτών αλκοξοαμιδοπαραγώγων του φωσφορικού οξέος είναι γνωστή και μάλιστα είναι ιατρικά σημαντική, συμπεριλαμβάνοντας το αντικαρκινικό φάρμακο, κυκλοφωσφαμίδιο. Επίσης, τα παράγωγα που περιέχουν τη θειοφωσφορυλομάδα (P=S) συμπεριλαμβάνουν το παρασιτοκτόνο μαλαθείο. Στα άλατα οργανοφωσφορικών οξέων με τη μεγαλύτερη παραγωγή (παγκοσμίως) συμπεριλαμβάνονται άλατα του (οργανο)διθειοφωσφορικού ψευδαργύρου (γενικού τύπου ZnS2PR), που χρησιμοποιούνται ως πρόσθετα σε μηχανέλαιο. Αρκετές χιλιάδες τόννοι αυτού του συμπλόκου συναρμογής παράγονται ετησίως με αντίδραση πενταθειούχου φωσφόρου (P2S5) με αλκοόλες.
Aναφορές και σημειώσεις
*
Γολέμι Πατρών
Το Γολέμι είναι ημιορεινός οικισμός του Νομού Αχαΐας, αποτελεί τμήμα της Τοπικής Κοινότητας Μανεσίου Πατρών, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Ερυμάνθου. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Τριταίας ως τμήμα του πρώην Δημοτικού διαμερίσματος Μανεσίου Πατρών.
Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Τριταίας Κατηγορία:Δήμος Ερυμάνθου
Αλέξανδρος Καραπάνος
Ο Αλέξανδρος Καραπάνος (1873 - 8 Νοεμβρίου 1946) ήταν Έλληνας πολιτικός και διπλωμάτης.
Βιογραφία
Ήταν γιος του επίσης πολιτικού Κωνσταντίνου Καραπάνου και καταγόταν από την περιοχή της Άρτας. Σπούδασε νομικά, πολιτικές επιστήμες και φιλολογία στο Παρίσι και το 1899 εντάχθηκε στο διπλωματικό σώμα. Υπηρέτησε ως πρέσβης σε διάφορες ευρωπαϊκές πρωτεύουσες (Ρώμη, Παρίσι, Λονδίνο, Κωνσταντινούπολη και Σόφια) και με το ξέσπασμα των Βαλκανικών πολέμων (1912-1913) υπηρέτησε ως πολιτικός και διπλωματικός σύμβουλος στην στρατιά Ηπείρου, συμμετέχοντας μάλιστα στις διαπραγματεύσεις για την παράδοση της Πρέβεζας.
Τον Φεβρουάριο του 1914, μετά την επιδίκαση της Βορείου Ηπείρου στην Αλβανία από τις Μεγάλες Δυνάμεις, μετέβη στο Αργυρόκαστρο και συμμετείχε στην Προσωρινή Κυβέρνηση της Βορείου Ηπείρου ως Υπουργός Εξωτερικών. Πρόεδρος της κυβέρνησης ορίστηκε ο θείος του Γεώργιος Χρηστάκης-Ζωγράφος.
Στις εκλογές του 1915 εξελέγη βουλευτής Άρτας και το 1916 χρημάτισε υπουργός Εξωτερικών (3 με 29 Σεπτεμβρίου 1916) στην κυβέρνηση Νικόλαου Καλογερόπουλου. Ο ίδιος διεξήγαγε διαπραγματεύσεις για την έξοδο της Ελλάδας στον Α' Παγκόσμιο Πόλεμο με το πλευρό της Αντάντ, οι οποίες όμως απέβησαν άκαρπες.
Συνεχίζοντας την διπλωματική του σταδιοδρομία, το 1923 διετέλεσε πρέσβης στη Ρώμη σε μια περίοδο όπου οι σχέσεις της Ελλάδας με την Ιταλία που ήταν τεταμένες μετά την ιταλική απόβαση στην Κέρκυρα. Συνέχισε να υπηρετεί το διπλωματικό σώμα μέχρι το 1928, οπότε και διατέλεσε για δεύτερη φορά υπουργός Εξωτερικών στην κυβέρνηση του Ιουλίου του Ελευθερίου Βενιζέλου (4 Ιουλίου 1928 - 7 Ιουνίου 1929). Κατά το διάστημα αυτό σύναψε σειρά συμφωνιών με την Ιταλία και τη Γιουγκοσλαβία.
Απεβίωσε την 8η Νοεμβρίου του 1946 στο Παρίσι όπου διέμενε κατά τα τελευταία χρόνια της ζωής του. Δύο ημέρες μετά, η Κεντρική Επιτροπή Βορειοηπειρωτικού Αγώνα, εξέδωσε ψήφισμα στο οποίο εξέφραζε τη θλίψη της για το θάνατο του Ηπειρώτη πολιτικού και διπλωμάτη.
Ήταν παντρεμένος με την Μαρία Βούλγαρη και απέκτησε έναν γιο. Επίσης, υπήρξε ο ιδρυτής της εφημερίδας «Ελεύθερο Βήμα», που μετονομάστηκε εν συνεχεία σε «Βήμα» και του περιοδικού «Πολιτική Επιθεώρηση».
Πηγές
Κατηγορία:Έλληνες διπλωμάτες Κατηγορία:Έλληνες υπουργοί Εξωτερικών Αλεξανδρος Κατηγορία:Βουλευτές Άρτας Κατηγορία:Οικογένεια Ζωγράφου
Ολιμπίκ Λιλουά (ποδόσφαιρο)
Το ποδοσφαιρικό τμήμα της Ολιμπίκ Λιλουά (της οποίας το συντομευμένο όνομα είναι ΟΛ) ήταν πρώην γαλλικός ποδοσφαιρικός σύλλογος με έτος ίδρυσης το 1902 στη Λιλ, ο οποίος το 1944 ήταν ένας από τους συλλόγους που συγχωνεύτηκαν για την ίδρυση της Λιλ ΟΣΚ.
Η ΟΛ χρησιμοποιούσε ως έδρα έκταση επί της avenue de Dunkerque, η οποία έγινε στη συνέχεια γνωστή ως το Σταντ Βικτόρ-Μπουκέ και στην πορεία το Σταντ Ανρί-Ζουρίς. Τα γραφεία του συλλόγου βρίσκονταν εντός του Café Bellevue, επί της Grand'Place στη Λιλ. Ήταν μια ιδιαιτέρως αγαπητή στο φίλαθλο κοινό της πόλης ομάδα (μετρούσε 2,000 εγγεγραμμένα μέλη το 1921) και μία από τις καλύτερες στο σύνολο του Νορ-Πα-ντε-Καλαί, εντός του οποίου κατέκτησε συνολικά επτά τοπικούς τίτλους σε διάστημα είκοσι ετών. Οι "Dogues" (ψευδώνυμο των παικτών που αγωνίζονταν στην ομάδα) κατάφεραν, μάλιστα, να διακριθούν και σε εθνικό επίπεδο το 1914 με την κατάκτηση του Πρωταθλήματος Γαλλίας USFSA και του Τροπαίου Γαλλίας. Καθώς ο θεσμός του Τροπαίου Γαλλίας έφερνε αντιμέτωπες τις τέσσερις πρωταθλήτριες ομάδες των τεσσάρων ανταγωνιστριών γαλλικών ομοσπονδιών ποδοσφαίρου, η Ολιμπίκ Λιλουά μπορούσε να θεωρείται ως η καλύτερη ομάδα στη Γαλλία για εκείνη τη χρονιά.
Καταρχάς θετικά διακείμενη προς την εισαγωγή του επαγγελματισμού στο άθλημα, η ΟΛ και ο εμβληματικός της πρόεδρος, Ανρί Ζουρίς επανήλθαν, στη συνέχεια, στην απόφασή τους αυτή, φοβούμενοι να χάσουν αρκετό κόσμο από το κοινό. Ωθούμενη από τη μετατροπή σε επαγγελματικό σωματείο της ΣΚ Φιβ, ο σύλλογος τελικά αποφάσισε να την ακολουθήσει το 1932. Η επιλογή αυτή αποδείχτηκε ιδιαιτέρως επωφελής για τον σύλλογο, καθώς η ΟΛ κατέκτησε την πρώτη έκδοση του Επαγγελματικού Πρωταθλήματος Ποδοσφαίρου Γαλλίας το 1933, νικώντας στον τελικό την ΑΣ Κάννες. Μετά την απώλεια κατάκτησης του νταμπλ πρωταθλήματος-κυπέλλου Γαλλίας του 1934, τελευταίες εκλάμψεις της ΟΛ ήταν η κατάκτηση της δεύτερης θέσης στο πρωτάθλημα της σεζόν 1935-1936 και μια πορεία μέχρι τον τελικό του Κυπέλλου Γαλλίας της σεζόν 1938-1939.
Εξωτερικοί σύνδεσμοι
Κατηγορία:Ανενεργές ποδοσφαιρικές ομάδες Γαλλίας Κατηγορία:Ιδρύσεις ποδοσφαιρικών ομάδων το 1902
Δήμος Απολλωνίων
Ο Δήμος Απολλωνίων ήταν δήμος του νομού Λευκάδας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Λευκάδας. Ήταν ο μεγαλύτερος σε έκταση δήμος του νησιού της Λευκάδας, αλλά και ο πιό αραιοκατοικημένος.
Στα όρια του περιλαμβάνονταν μερικές από τις πιό όμορφες παραλίες του νησιού. Οι παραλίες αυτές είναι στην δυτική πλευρά του νησιού, όπως άλλωστε και ο Δήμος Απολλωνίων, και οι διασημότερες είναι το Πόρτο Κατσίκι και οι Εγκρεμνοί. Η έδρα του δήμου βρισκόταν στο ψαροχώρι της Βασιλικής και έχει 3.235 μόνιμους κατοίκους.
Διαίρεση
Στον δήμο περιλαμβάνονταν τα παρακάτω δημοτικά διαμερίσματα και οικισμοί:
Δήμος Δίου
Ο Δήμος Δίου ήταν ένας από τους 13 συνολικά δήμους του νομού Πιερίας. Με την εφαρμογή του σχεδίου Καλλικράτης εντάχθηκε στον Δήμο Δίου - Ολύμπου.
Ο Δήμος πήρε την ονομασία του από το Δίον, αρχαιότατη πόλη, που ήταν αφιερωμένη στο θεό Δία. Έδρα του Δήμου ήταν η  Κονταριώτισσα. Είχε έξι δημοτικά διαμερίσματα, με επτά οικισμούς. Στο Δημοτικό Διαμέρισμα του Δίου ανήκαν και ο οικισμός  Πλατανάκια. To έμβλημα του Δήμου αποτελείται από την επιγραφή Σεμνά Κλιτύς Ολύμπου.
Ο Δήμος συνόρευε με τους Δήμους Κατερίνης, Λιτοχώρου και Πέτρας. Συνδέεται απευθείας με την εθνική οδό και η απόστασή του είναι μόλις 15 χιλιόμετρα από την πόλη της Κατερίνης. Ο ορεινός όγκος του Ολύμπου καταλαμβάνει μεγάλο τμήμα της συνολικής έκτασης του Δήμου Δίου.
Δημοτικά Διαμερίσματα
Στον δήμο περιλαμβάνονταν τα παρακάτω δημοτικά διαμερίσματα και οικισμοί:
Πολιτισμός και αξιοθέατα
thumb|Το κτήριο του Δημαρχείου του Δίου, στην έδρα του Δήμου
Ο Δήμος παρουσιάζει ιστορικό και πολιτιστικό ενδιαφέρον, καθώς συνδέεται με την αρχαιότητα. Το αρχαίο θέατρο του Δίου και το Αρχαιολογικό Μουσείο του απηχούν την αρχαία ελληνική παράδοση.
Εξέχουσα θέση στην πολιτιστική δραστηριότητα του Δήμου κατέχει το Φεστιβάλ του Ολύμπου, το οποίο διοργανώνεται κάθε καλοκαίρι κυρίως στο χώρο του Δίου, με παραστάσεις αρχαίου δράματος και μουσικές συναυλίες.
Κάθε Ιούνιο διεξάγεται ο Μαραθώνιος του Ολύμπου, που είναι διεθνής αγώνας ορεινού τρεξίματος και την ίδια περίπου εποχή η νεολαία αλλά και οι μεγαλύτεροι σε ηλικία συρρέουν στο ρέμα της Αγίας Τριάδας, στην Παλαιά Βροντού, όπου γίνεται «ρίβερ πάρτι».
Ευρύτερο ενδιαφέρον παρουσιάζουν και το Βροντινό καρναβάλι, η Γιορτή του Αγρότη στην Καρίτσα, στα τέλη Σεπτεμβρίου και η αναβίωση εθίμων, όπως ο Οβρηός, στην Κονταριώτισσα.
Ο επισκέπτης μπορεί να θαυμάσει και πολλά βυζαντινά και μεταβυζαντινά μνημεία στην ευρύτερη περιοχή του Δήμου, όπως το ναό της Κοιμήσεως της Θεοτόκου στην Κονταριώτισσα, το παλαιότερο μνημείο στο είδος του σε ολόκληρη την Πιερία (του 10ου αιώνα) και τους μεταβυζαντινούς ναούς του Αγίου Δημητρίου στις παρυφές του αρχαιολογικού χώρου στο Δίον, το Ναό του Αγίου Ιωάννη Προδρόμου στη Νέα Έφεσο, τον Άγιο Νικόλαο στην Παλαιά Βροντού (περίπου 18ος αι.) και την Αγία Κόρη με το θαυματουργό αγίασμα.
Το ιστορικό του εμβλήματος
Το έμβλημα του Δήμου συνοδεύεται από την επιγραφή "Σεμνά Κλιτύς Ολύμπου". Η φράση είναι παρμένη από το έργο Βάκχαι του Ευριπίδη.
Ανταποδίδοντας τη φιλοξενία του βασιλιά της Μακεδονίας Αρχέλαου, ο μεγάλος τραγικός ποιητής Ευριπίδης έγραψε το δράμα "Αρχέλαος", με θέμα τον επώνυμο πρόγονο του Βασιλιά. Το έργο αυτό πιθανότατα παρουσιάστηκε στο θέατρο που κατασκεύασε ο Αρχέλαος στο Δίον. Στο ίδιο θέατρο ο χορός των "Βακχών" τραγούδησε για τον Όλυμπο και την Πιερία:
(Ευριπίδης, Βάκχαι. στ. 406-411)
Δήμαρχοι
Ο Δήμος Δίου ανασυστάθηκε με έδρα την Κονταριώτισσα την 1η Ιανουαρίου 1999. Σε αυτόν συνενώθηκαν και οι άλλοτε κοινότητες της Κονταριώτισσας, Βροντούς, Καρίτσας, Αγίου Σπυρίδωνος και Νέας Εφέσου. Πρώτος δήμαρχος του Δίου ανέλαβε ο Δημήτριος Καραΐσκος, ο οποίος ήταν και Δήμαρχος πριν από την εφαρμογή του Σχεδίου Καποδίστριας. Το 2002 κέρδισε τις δημοτικές εκλογές ο Γρηγόρης Παπαχρήστος, ο οποίος επανεξελέγη το 2006.
Διατελέσαντες Δήμαρχοι Δήμου Δίου
Εξωτερικοί σύνδεσμοι
Dio (Municipality)
Γκόρντον Χέρμπερτ
Ο Γκόρντον Χέρμπερτ είναι Καναδός προπονητής καλαθοσφαίρισης και πρώην διεθνής καλαθοσφαιριστής, γεννημένος στις 16 Φεβρουαρίου 1959.
Καριέρα
Ο Χέρμπερτ σπούδασε στο πανεπιστήμιο του Άινταχο και αγωνίστηκε από το 1982 ως το 1994 στο πρωτάθλημα Φινλανδίας. Συνολικά, έπαιξε σε 258 παιχνίδια του φινλανδικού πρωταθλήματος, πετυχαίνοντας περισσότερους από 5.000 πόντους και μαζεύοντας περισσότερα από 1.000 ριμπάουντ. Ολοκλήρωσε την καριέρα του τη σεζόν 1993-94 στην ομάδα της Ουουσικαουπούνκι. Παράλληλα, υπήρξε διεθνής με την εθνική ομάδα του Καναδά από το 1982 ως το 1987.
Ιαπωνικές εκλογές Άνω Βουλής (2019)
Οι 25ες τακτικές εκλογές των μελών της Βουλής των Συμβούλων ( dai-nijūgo-kai Sangiin giin tsūjō senkyo, 第 25 回 参議院 議員 通常 選 挙) πραγματοποιήθηκε στις 21 Ιουλίου 2019 για την εκλογή 124 από τα συνολικά 245 μέλη της Βουλής των Συμβούλων, που αποτελούσε το ανώτατο σώμα της τότε διθάλαμης εθνικής δίαιτας της Ιαπωνίας με 710 μέλη, που εκλέγονταν για περίοδο έξι ετών.
Γκόρντον Χέρμπερτ
Καριέρα
Μετά το τέλος της καριέρας του ως καλαθοσφαιριστής, ο Χέρμπερτ ασχολήθηκε με την προπονητική ξεκινώντας με τις Ουουσικαουπούνκι και Χόνκα από τη Φινλανδία. Το 1999, υπέγραψε στους Όμπερβαρτ Γκάνερς από την Αυστρία, για να συνεχίσει στη γερμανική Βούρτσμπουργκ έναν χρόνο αργότερα. Το καλοκαίρι του 2001, υπέγραψε στους Σκαϊλάινερς Φρανκφούρτης, στους οποίους παρέμεινε για τρεις χρονιές, κατακτώντας το πρωτάθλημα Γερμανίας τη σεζόν 2003-04.
Ιαπωνικές εκλογές Άνω Βουλής (2019)
Τα 74 μέλη εκλέχθηκαν με απλή μη μεταβιβάσιμη ψηφοφορία (SNTV) / με το πλειοψηφικό (FPTP) σε 45 πολυεδρικές και μονοεδρικές εκλογικές περιφέρειες. Η εθνική εκλογική περιφέρεια (Επικρατείας) εξέλεξε 50 μέλη με αναλογική εκπροσώπηση του D'Hondt με προαιρετικά ανοιχτές λίστες. Το προηγούμενο πιο ανοιχτό σύστημα λιστών τροποποιήθηκε το 2018 για να δώσει στα κόμματα την επιλογή να δώσουν προτεραιότητα σε ορισμένους υποψηφίους έναντι των προτιμήσεων των ψηφοφόρων στις εκλογές με αναλογική.
Οι εκλογές είχαν ως αποτέλεσμα ο κυβερνών συνασπισμός του πρωθυπουργού Σίνζο Άμπε να χάσει την πλειοψηφία των δύο τρίτων που απαιτείτο για τη θέσπιση συνταγματικής μεταρρύθμισης. Το Φιλελεύθερο Δημοκρατικό Κόμμα έχασε επίσης την πλειοψηφία του στη Βουλή των Συμβούλων, όμως το LDP διατήρησε τον έλεγχο της Βουλής των Συμβούλων με τον κατώτερο εταίρο του συνασπισμού Komeito.
Αποτελέσματα
μικρογραφία| Αυτή η εικόνα δείχνει μόνο το τμήμα της Βουλής των Συμβούλων που εκλέχθηκε το 2019
Γκόρντον Χέρμπερτ
Καριέρα
Το καλοκαίρι του 2011, υπέγραψε στην Άλμπα Βερολίνου, για να επιστρέψει στους Σκαϊλάινερς την επόμενη χρονιά.
Ιαπωνικές εκλογές Άνω Βουλής (2019)
Παραπομπές
2019 Ιαπωνι
Ουσαγκάρα (Τάνγκα)
<!-- Η παρακάτω επιστολή εστάλλει ηλεκτρονικά (στις 27Αυγ.2016) στην http://www.catholic-hierarchy.org/fbthanks.html The aforementioned URL mentions Ussagara is a settlement in the Nguru Mountains region of Morogoro District, Tanzania. Henry Perrott Parker, the second Bishop of Mombasa, died there in May 1888.
I have the impression that the info stated is incorrect
Ντεπορτίβο Αρμένιο
Η Ντεπορτίβο Αρμένιο είναι αργεντίνικη ποδοσφαιρική ομάδα από την Ingeniero Maschwitz. Ιδρύθηκε στις 2 Νοεμβρίου 1962 από την αρμενική κοινότητας της Αργεντινής. Έδρα της ομάδας είναι το Estadio República de Armenia, χωρητικότητας 8000 θεατών. Συμμετέχει στη Primera B Metropolitana, την τρίτη κατηγορία στο Σύστημα ποδοσφαιρικών πρωταθλημάτων Αργεντινής. Την περίοδο 1986-87 συμμετείχε στην Πριμέρα Β΄ Νασιονάλ δημιουργώντας ένα ρεκόρ με 38 αήττητους αγώνες και κερδίζοντας τον προβιβασμό της στο Πρωτάθλημα ποδοσφαίρου ανδρών Αργεντινής, όπου αγωνίστηκε την περίοδο 1987-88, τερματίζοντας στην 13η θέση.
Ουσαγκάρα (Τάνγκα)
a. Morogoro District nor Morogoro Region have any ward with such a name
Ντεπορτίβο Αρμένιο
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1962 Κατηγορία:Ντεπορτίβο Αρμένιο Κατηγορία:Ποδοσφαιρικές ομάδες Αργεντινής Κατηγορία:Αθλητικοί σύλλογοι διασποράς
Ουσαγκάρα (Τάνγκα)
b. Usagara (with a single "s"), seems to appear only as per at
(1). USAGARA (Mixed Ward) and
(2). USAGARA (Urban Ward)
Many thanks in advance for your prompt response.
With kindest regards,
Aristo Class (a Wikipedia volunteer)
στη συνέχεια, στις 5Ιαν.2019, έστειλα στο http://www.catholic-hierarchy.org/feedback.html το παρακάτω μήνυμα Following my e-mail dated 27Aug.2016 to http://www.catholic-hierarchy.org/fbthanks.html
The following URL mentions Ussagara is a settlement in the Nguru Mountains region of Morogoro District, Tanzania. Henry Perrott Parker, the second Bishop of Mombasa, died there in May 1888.
My question therefore is: "Could it be that Henry Perrott Parker, the second Bishop of Mombasa, who died in May 1888. Died in USAGARA (Urban Ward) or USAGARA (Mixed Ward)?"
Could you please REPLY?
Aristo Class (a Wikipedia volunteer) -->
Η Ουσαγκάρα (Usagara ή Ussagara) είναι Αστικό Τμήμα της πόλης Τάνγκα, στην Περιφέρεια Τάνγκα της Τανζανίας.
Σύμφωνα με την Εθνική Απογραφή της Τανζανίας του 2012, ο πληθυσμός στην Ουσαγκάρα (Usagara), ήταν 10.330 άτομα.
Με την ίδια ονομασία (Ουσαγκάρα), υπάρχει επίσης και ένα Μεικτό Τμήμα στην Περιοχή Μισούνγκουι.
Σημειώσεις
<references responsive="0" group="Σημ." /> <references group="Παρ. Σημ." />
Παραπομπές
Κατηγορία:Τμήματα της Τανζανίας Κατηγορία:Τμήματα της Τάνγκα Κατηγορία:Περιφέρεια Τάνγκα Κατηγορία:Κατοικημένες περιοχές στην Περιφέρεια Τάνγκα
Γουίλιαμ Ρόμπερτ Μπρουκς
Οι ανακαλύψεις κομητών
Μετά τον γάμο του με τη Μαίρη Ε. Σμιθ (Mary E. Smith) το 1870, ο Μπρουκς εγκαταστάθηκε στο Φελπς, όπου ανακάλυψε τον πρώτο του κομήτη το 1881, με ένα τηλεσκόπιο δικής του κατασκευής. Το 1886 ανακάλυψε άλλους τρεις κομήτες.
Οι επιτυχίες του Μπρουκς στην ανακάλυψη κομητών κίνησαν το ενδιαφέρον του επιχειρηματία Γουίλιαμ Σμιθ (1818-1912), ο οποίος, θέλοντας να φέρει τον Μπρουκς στην Τζενήβα της πολιτείας της Νέας Υόρκης, έκτισε ένα αστεροσκοπείο και ένα σπίτι για την οικογένεια του Μπρουκς. Ο Μπρουκς έγινε έτσι διευθυντής του «Αστεροσκοπείου Σμιθ» στο Κολέγιο Χόμπαρτ της Τζενήβα, όπου δίδασκε συνεχίζοντας την αστρονομική του έρευνα. Οι παρατηρήσεις του από εκεί απέφεραν την ανακάλυψη 16 νέων κομητών.
Ο Μπρουκς ανακάλυψε συνολικά τουλάχιστον 26 κομήτες, μεταξύ των οποίων τους περιοδικούς 12P/Πονς-Μπρουκς και 16P/Μπρουκς. Σημαντική ανακάλυψη ήταν επίσης ο ορατός και με γυμνό μάτι κομήτης C/1911 O1. Εκτός των κομητών, ο Μπρουκς υπήρξε ένας από τους πρωτοπόρους της αστροφωτογραφίας.
Τιμητικές διακρίσεις
Κατά τη διάρκεια του βίου του ο Μπρουκς πήρε τιμητικά μετάλλια από το Αστεροσκοπείο Λικ, την Αστρονομική Εταιρεία του Ειρηνικού και την Αστρονομική Εταιρεία του Μεξικού, όπως και το Μετάλλιο Λαλάντ της Γαλλικής Ακαδημίας Επιστημών, το 1899. Ο Μπρουκς ανακηρύχθηκε επίτιμος διδάκτορας και καθηγητής του Κολεγίου Χόμπαρτ.
Ο αστεροειδής 2773 Μπρουκς, που ανακαλύφθηκε το 1981, ονομάσθηκε έτσι προς τιμή του Γουίλιαμ Ρόμπερτ Μπρουκς.
Θάνατος
Ο Μπρουκς απεβίωσε στο σπίτι του στην Τζενήβα σε ηλικία 77 ετών.
Παραπομπές
Κατηγορία:Αμερικανοί αστρονόμοι
Puma
Η PUMA SE είναι γερμανική πολυεθνική εταιρεία που σχεδιάζει και κατασκευάζει αθλητικά και άλλα υποδήματα, ενδύματα και εξαρτήματα, με έδρα το Χέρτσογκεναουραχ στη Γερμανία. Η εταιρεία ιδρύθηκε το 1948 από τον Ρούντολφ Ντάσλερ. Το 1924, ο Ρούντολφ και ο αδελφός του Άντολφ Ντάσλερ είχαν συστήσει από κοινού την εταιρεία Gebrüder Dassler Schuhfabrik. Η σχέση μεταξύ των δύο αδελφών επιδεινώθηκε έως ότου οι δύο συμφώνησαν να χωρίσουν το 1948, σχηματίζοντας δύο ξεχωριστές οντότητες, την Adidas και τη σημερινή PUMA. Μετά την διάσπαση από τον αδελφό του, ο Ρούντολφ Ντάσλερ αρχικά είχε καταχωρήσει τη νεοϊδρυθείσα εταιρεία ως Ruda, αλλά αργότερα τη μετονόμασε σε PUMA Schuhfabrik Rudolf Dassler.
Η PUMA είναι εισηγμένη στο Χρηματιστήριο Αξιών της Φρανκφούρτης (FWB) από το 1986. Από το 1996 η PUMA έχει εντείνει τις δραστηριότητές της στις Ηνωμένες Πολιτείες. Η PUMA κατέχει το 25% της αμερικανικής μάρκας αθλητικών ενδυμάτων Logo Athletic, η οποία είναι εγκεκριμένη από αμερικανικά επαγγελματικά πρωταθλήματα ποδοσφαίρου και καλαθοσφαίρισης. Από το 2007 η PUMA αποτελεί μέρος του γαλλικού ομίλου Kering (παλαιότερα γνωστή ως Pinault-Printemps-Redoute ή PPR). Τον Ιούλιο του 2011, η εταιρεία άλλαξε νομική μορφή και μετονομάστηκε από PUMA AG Rudolf Dassler Sport σε PUMA SE.
Η PUMA παράγει προϊόντα για ποδόσφαιρο, στίβο, γκολφ και μηχανοκίνηση, όπως και γενικότερα για προπόνηση και σωματική άσκηση. Eκτός από τα αθλητικά παπούτσια, η Puma παράγει επίσης άλλα προϊόντα όπως τσάντες, μπλούζες, ρολόγια, γυαλιά οράσεως και ηλίου, και άλλα σχετικά με τον αθλητισμό και την ένδυση προϊόντα.
Χορηγός
thumb|Η έδρα της PUMA στο Χέρτσογκεναουραχ. Η PUMA έχει αποτελέσει χορηγό για μια σειρά από θρυλικούς ποδοσφαιριστές, συμπεριλαμβανομένων των Πελέ, Εουσέμπιο, Γιόχαν Κρόιφ και Ντιέγκο Μαραντόνα. Ακόμη, αποτελεί χορηγό του Γιουσέιν Μπολτ.
Λογότυπο
Το αρχικό λογότυπο της PUMA αποτελείτο από ένα πολύγωνο το οποίο εμπεριείχε ένα «D» μέσα από το οποίο περνούσε ένα θηρίο και καταχωρήθηκε το 1958. Το θηρίο πήρε τη σημερινή του μορφή το 1967 Το εταιρικό σήμα, όπως και τα υποδήματα και τα ενδύματα διαθέτουν το λογότυπο PUMA και το διακριτικό Formstrip, το οποίο εμφανίστηκε το 1979.
Εξωτερικοί σύνδεσμοι
Κατηγορία:Επιχειρήσεις της Γερμανίας Κατηγορία:Κατασκευαστές αθλητικών ενδυμάτων Κατηγορία:Γερμανικά εμπορικά σήματα
Τραϊανός Δέλλας
Ο Τραϊανός Δέλλας (Θεσσαλονίκη, 31 Ιανουαρίου 1976), είναι Έλληνας πρώην διεθνής ποδοσφαιριστής και νυν προπονητής. Ένας από τους κορυφαίους Έλληνες αμυντικούς, το 2021 η IFFHS τον επέλεξε στην καλύτερη 11άδα όλων των εποχών του ελληνικού ποδοσφαίρου.
Σε συλλογικό επίπεδο
Το καλοκαίρι του 1997 ο Άρης τον παραχώρησε στη Σέφιλντ Γιουνάιτεντ και ξεκίνησε τη διεθνή σταδιοδρομία του. Δύο χρόνια αργότερα, το καλοκαίρι του 1999, αποκτήθηκε από την ΑΕΚ, στην οποία έμεινε μέχρι το καλοκαίρι του 2001, κατακτώντας ένα κύπελλο Ελλάδας την περίοδο 1999–2000.
Επόμενος σταθμός του ήταν η Περούτζα, ο προπονητής της οποίας Σέρζιο Κόσμι αμέσως τον εμπιστεύτηκε. Συμμετείχε σε οκτώ αγώνες στο Καμπιονάτο και αμέσως προσέλκυσε το ενδιαφέρον μεγάλων ιταλικών συλλόγων όπως οι Ρομα, Μίλαν, Γιουβέντους, Ίντερ.
Τον Μάιο του 2002 ο Τραϊανός Δέλλας αποδεσμεύτηκε από την Περούτζα, μετά από μια μεγάλη περιπέτεια, επιλέγοντας να συνεχίσει τη σταδιοδρομία του στη Ρόμα, στην οποία και παρέμεινε μέχρι το καλοκαίρι του 2005, συμμετέχοντας σε 44 συνολικά αγώνες και έχοντας πετύχει δύο τέρματα. Συμμετείχε δύο φορές στο Champions League έχοντας 3 συμμετοχές την περίοδο 2002–03 και 4 συμμετοχές την περίοδο 2004–05.
Το 2005 επέστρεψε στην ΑΕΚ, στην οποία και παρέμεινε μέχρι το 2008, όταν και συμφώνησε να συνεχίσει την καριέρα του στην Ανόρθωση. Σημαντική ήταν η συμβολή του στην είσοδο της κυπριακής ομάδας, για πρώτη φορά στην ιστορία της, στους ομίλους του Champions League αποκλείοντας τον Ολυμπιακό. Τον Μάρτιο του 2010 μετά από 35 συμμετοχές και 2 τέρματα έλυσε τη συνεργασία του με τον σύλλογο της Αμμοχώστου και το καλοκαίρι του 2010 επέστρεψε στην Ελλάδα για τρίτη φορά και πάλι για λογαριασμό της ΑΕΚ, στην οποία και παρέμεινε μέχρι το 2012, όταν και αποφάσισε να εγκαταλείψει την ενεργό δράση.
Εθνική ομάδα
Τον Απρίλιο του 2001 ο τότε ομοσπονδιακός τεχνικός Βασίλης Δανιήλ κάλεσε τον Δέλλα στην εθνική Ελλάδας και έκανε το ντεμπούτο του στον εκτός έδρας φιλικό αγώνα εναντίον της Κροατίας (2–2). Ο Ότο Ρεχάγκελ τον καθιέρωσε στη βασική ενδεκάδα.
Η κορυφαία προσωπική στιγμή του με τη φανέλα της Ελλάδας ήταν το γκολ που πέτυχε στον ημιτελικό του Euro 2004 απέναντι στην Τσεχία την 1η Ιουλίου 2004 και η κατάκτηση του ευρωπαϊκού πρωταθλήματος τρεις ημέρες αργότερα, στον τελικό επί της Πορτογαλίας, συμμετέχοντας ως βασικός για ενενήντα λεπτά και στους έξι αγώνες που έδωσε η ελληνική ομάδα. Συμμετείχε τέσσερα χρόνια αργότερα και στο Euro 2008.
Υπήρξε μέλος της εθνικής Ελπίδων που έλαβε μέρος στον τελικό του Ευρωπαϊκού Πρωταθλήματος Ελπίδων (Κ-21) το 1998, εναντίον της Ισπανίας.
Σταδιοδρομία ως προπονητής
Το καλοκαίρι του 2013 με απόφαση της νέας τότε διοίκησης των "κιτρινόμαυρων" ο Τραϊανός Δέλλας παρέμεινε προπονητής της ομάδας, στην προσπάθεια που ξεκίνησε από την περίοδο 2013–14, στην τρίτη κατά σειρά εθνική κατηγορία εξασφαλίζοντας με σχετική ευκολία την άνοδο, ενώ συνέχισε και την επόμενη (2014–15), οδηγώντας την ΑΕΚ στην επιστροφή της στην πρώτη τη τάξει κατηγορία, έπειτα από δύο χρόνια απουσίας. Παρά το γεγονός ότι παρέμεινε στην τεχνική ηγεσία του συλλόγου στο ξεκίνημα της περιόδου 2015–16, τελικά στις 20 Οκτωβρίου 2015 υπέβαλε την παραίτησή του.
Στις 4 Νοεμβρίου 2015 ανακοινώθηκε η έναρξη συνεργασίας του με τον Ατρόμητο Αθηνών, από τον οποίο αποχώρησε δέκα περίπου μήνες αργότερα, τον Σεπτέμβριο του 2016.
Από τις 12 Ιανουαρίου 2018 ως το 2019 ήταν προπονητής στην ομάδα του Παναιτωλικού, καθώς υπέγραψε συμβόλαιο μέχρι το τέλος της αγωνιστικής περιόδου 2018–2019.
Στις 10 Νοεμβρίου 2020 επέστρεψε ως προπονητής του Παναιτωλικού.
Στις 5 Ιουνίου 2021 ο Παναιτωλικός ανακοίνωσε την ολοκλήρωση της εκ νέου συνεργασίας τους.
Προσωπική ζωή
Το 2006 έγινε ζευγάρι με το πρώην μοντέλο Γωγώ Μαστροκώστα. Μαζί απέκτησαν μια κόρη, την Βικτώρια (γενν. 2008) και παντρεύτηκαν την ίδια χρονιά.
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Ευρωπαϊκού Πρωταθλήματος 2004 Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου Κατηγορία:Ποδοσφαιριστές Κυπέλλου Συνομοσπονδιών FIFA 2005 Κατηγορία:Ποδοσφαιριστές Ευρωπαϊκού Πρωταθλήματος 2008 Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Πανσερραϊκού Κατηγορία:Ποδοσφαιριστές Γ΄ Εθνικής Ελλάδας Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Σέφιλντ Γιουνάιτεντ Κατηγορία:Ποδοσφαιριστές Φούτμπολ Λιγκ (Αγγλία) Κατηγορία:Ξένοι ποδοσφαιριστές στην Αγγλία Κατηγορία:Έλληνες ποδοσφαιριστές στο εξωτερικό Κατηγορία:Ποδοσφαιριστές Περούτζα Κάλτσιο Κατηγορία:Ποδοσφαιριστές Σέριε Α Κατηγορία:Ξένοι ποδοσφαιριστές στην Ιταλία Κατηγορία:Ποδοσφαιριστές Ρόμα Κατηγορία:Ποδοσφαιριστές Ανόρθωσης Κατηγορία:Ποδοσφαιριστές Α΄ κατηγορίας Κύπρου Κατηγορία:Ξένοι ποδοσφαιριστές στην Κύπρο Κατηγορία:Έλληνες προπονητές ποδοσφαίρου Κατηγορία:Προπονητές ποδοσφαίρου Αθλητικής Ένωσης Κωνσταντινουπόλεως Κατηγορία:Προπονητές Σούπερ Λιγκ Ελλάδας Κατηγορία:Προπονητές ποδοσφαίρου Ατρόμητου Αθηνών Κατηγορία:Προπονητές ποδοσφαίρου Παναιτωλικού Κατηγορία:Μακεδόνες
Κάτω Αγία Μαρίνα Αχαΐας
Η Κάτω Αγία Μαρίνα είναι οικισμός του Νομού Αχαΐας, αποτελεί τμήμα της Τοπικής Κοινότητας Αγίας Μαρίνας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Ερυμάνθου. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Τριταίας ως τμήμα του πρώην Δημοτικού διαμερίσματος Αγίας Μαρίνας.
Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Τριταίας Κατηγορία:Δήμος Ερυμάνθου
Έντουαρντ Λογουάσα
Ο Έντουαρντ Λογουάσα  (Edward Ngoyayi Lowassa, 26 Αυγούστου 1953) ήταν ο πρωθυπουργός της Τανζανίας από το 2005 μέχρι το Φεβρουάριο του 2008, οπότε και εξωθήθηκε σε παραίτηση. Είναι ο πρώτος πρωθυπουργός της αφρικανικής χώρας στην ιστορία της που παραιτήθηκε εξαιτίας σκανδάλου πλαστογραφίας.
Βιογραφία
Γεννήθηκε το 1953. Σπούδασε Θεατρικές Τέχνες στο Πανεπιστήμιο του Νταρ ες Σαλάμ και στη συνέχεια έλαβε Πτυχίο Μάστερς από το Πανεπιστήμιο του Μπαθ, στο Ηνωμένο Βασίλειο.
Πολιτική πορεία
Από το 1988 μέχρι την παραίτησή του από Πρωθυπουργός υπηρέτησε σε διάφορα αξιώματα, όπως Υπουργός Προεδρίας και Υπουργός αρμόδιος για θέματα κτηνοτροφίας και υδάτινων πόρων. Εξελέγη για πρώτη φορά βουλευτής το 1990. Ανέλαβε Πρωθυπουργός στις 30 Δεκεμβρίου 2005.
Παραίτηση
Στις 8 Φεβρουαρίου του 2008 ο Λογουάσα υπέβαλε την παραίτησή του στον Πρόεδρο έπειτα από εμπλοκή του σε σκάνδαλο απάτης. Συγκεκριμένα, το όνομά του αναφέρθηκε σε έκθεση Κοινοβουλευτικής Επιτροπής που ερευνά την εργολαβία που δόθηκε από την αμερικανική εταιρεία Richmond Development Company LLC του Τέξας προς την Εταιρεία Παροχής Ηλεκτρικού Ρεύματος TANESCO). Σύμφωνα με την έκθεση, ο Λογουάσα είχε παραβεί τους κανονισμούς και χρησιμοποίησε τό αξίωμά του για να ευνοήσει την αμερικανική εταιρεία, η οποία επιπρόσθετα βρέθηκε ότι είχε πλαστά έγγραφα.
Προεδρικές εκλογές 2015
Στις προεδρικές εκλογές του 2015 δεν ήταν υποψήφιος με το CCM όπως αναμενόταν, με αποτέλεσμα να αποχωρήσει από το κόμμα και να προσχωρήσει στο αντιπολιτευόμενο Chadema. Στις 4 Αυγούστου 2015 διορίστηκε ως υποψήφιος για τις προεδρικές εκλογές, επικεφαλής ενός συνασπισμού αποτελούμενου από 4 κόμματα, μεταξύ των οποίων και του Chadema. Ο Λογουάσα ήρθε 2ος στις εκλογές, με ποσοστό 39,97% και νικητή τον Τζον Μαγκουφούλι, υποψήφιο του CCM, ο οποίος απέσπασε το 58,46% των ψήφων.
Οδός Αχαρνών
Η Οδός Αχαρνών είναι μια μεγάλη οδική αρτηρία η οποία ξεκινά από την Πλατεία Βάθης στο κέντρο της Αθήνας και καταλήγει στη Νέα Χαλκηδόνα. Οφείλει την ονομασία της στις Αχαρνές, που είναι η ονομασία της περιοχής Αχαρνές Αττικής. Έχει μήκος περίπου 5 χιλιόμετρα. Κατά μήκος αυτής βρίσκονται οι εξής συνοικίες:
Η οδός καταλήγει στη Νέα Χαλκηδόνα και συναντιέται με την Νέα Εθνική Οδό Αθηνών-Θεσσαλονίκης.
Η οδός Αχαρνών αποτέλεσε έμπνευση για τον τραγουδοποιό Τάκη Μουσαφίρη, ο οποίος έγραψε τη μουσική και τους στίχους του ομώνυμου τραγουδιού που έγινε γνωστό από την ερμηνεία του Σταμάτη Κόκοτα το 1989.
Παραπομπές
Αχαρνών οδός
Νέκυια
μικρογραφία|357x357εσ|Ο Οδυσσέας θυσιάζει ένα κριάρι. Η Νέκυια ἡ νέκυα. ("νέκυς «νεκρός» το πτώμα") είναι μια τελετή που συνδέεται με την ελληνική μυθολογία και στοχεύει στην επίκληση των νεκρών για να μάθουν το μέλλον. Είναι και ο τίτλος που δόθηκε στην ραψωδία Λ της Οδύσσειας του Ομήρου  που αφηγείται την επίκληση του Οδυσσέα στον  μάντη  Τειρεσία  επιδιώκοντας απεγνωσμένα να επιστρέψει στην Ιθάκη, όπως τον συμβούλεψε η Κίρκη.
Σημαντικά σημεία
"'''ἔνθα σ᾽ ἔπειτα, ἄναξ, κέλομαι μνήσασθαι ἐμεῖο· μή μ᾽ ἄκλαυτον ἄθαπτον ἰὼν ὄπιθεν καταλείπειν, νοσφισθείς, μή τοί τι θεῶν μήνιμα γένωμαι, ἀλλά με κακκῆαι σὺν τεύχεσιν, ἅσσα μοί ἐστι, 75 σῆμά τέ μοι χεῦαι πολιῆς ἐπὶ θινὶ θαλάσσης,  ἀνδρὸς δυστήνοιο, καὶ ἐσσομένοισι πυθέσθαι· ταῦτά τέ μοι τελέσαι πῆξαί τ᾽ ἐπὶ τύμβῳ ἐρετμόν, τῷ καὶ ζωὸς ἔρεσσον ἐὼν μετ᾽ ἐμοῖς ἑτάροισιν.»..."
"Εκεί λοιπόν σαν φτάσεις, σε παρακαλώ, άρχοντά μου, να με θυμηθείς· μη φύγεις και μ᾽ εγκαταλείψεις άταφον, άκλαυτο, κι έτσι με χωριστείς, μήπως σου γίνω η αφορμή και πέσει πάνω σου οργή θεού. Πρώτα κάψε το σώμα μου, μαζί και τ᾽ άρματά μου, τα δικά μου· ύστερα σήμα ανύψωσε για χάρη μου στο περιγιάλι της θαλάσσης — ενός που η δυστυχία τον τσάκισε, να βλέπουν οι μελλούμενοι και να με μνημονεύουν Κι όταν μ᾽ αυτά τελειώσεις, στήριξε το κουπί στον τύμβο μου, αυτό που είχα ζωντανός, όσο κωπηλατούσα με τους άλλους μου συντρόφους.»,..." --
-Ο Τειρεσίας του αποκαλύπτει τι πρέπει να κάνει για την επιστροφή του στην Ιθάκη   (λ 90-151) ,·
"'''οἴκαδ᾽ ἀποστείχειν ἔρδειν θ᾽ ἱερὰς ἑκατόμβας ἀθανάτοισι θεοῖσι, τοὶ οὐρανὸν εὐρὺν ἔχουσι, πᾶσι μάλ᾽ ἑξείης· θάνατος δέ τοι ἐξ ἁλὸς αὐτῷ 135 ἀβληχρὸς μάλα τοῖος ἐλεύσεται, ὅς κέ σε πέφνῃ γήρᾳ ὕπο λιπαρῷ ἀρημένον· ἀμφὶ δὲ λαοὶ ὄλβιοι ἔσσονται· τὰ δέ τοι νημερτέα εἴρω.»..."
''Ύστερα γύρνα στην πατρίδα σου, εκεί θυσίασε μιαν εκατόμβη στους αθάνατους θεούς που τον πλατύ ουρανό κατέχουν, σ᾽ όλους με τη σειρά. ''Ο θάνατός σου λέω θα σε βρει απόμακρα απ᾽ τη θάλασσα, ήσυχος και γλυκός, τέτοιος θα ᾽ρθει για να σε σβήσει σε βαθιά, μεστά γεράματα· και γύρω σου λαοί, όλοι θα ζουν ευτυχισμένοι. Αυτός ο λόγος μου, αλάνθαστος κι αληθινός.»... --
-Η συνάντηση του Οδυσσέα με τη μητέρα του Αντίκλεια (λ 155-203) ·
"'''«Τέκνον ἐμόν, πῶς ἦλθες ὑπὸ ζόφον ἠερόεντα ζωὸς ἐών; χαλεπὸν δὲ τάδε ζωοῖσιν ὁρᾶσθαι.μέσσῳ γὰρ μεγάλοι ποταμοὶ καὶ δεινὰ ῥέεθρα, Ὠκεανὸς μὲν πρῶτα, τὸν οὔ πως ἔστι περῆσαι πεζὸν ἐόντ᾽, ἢν μή τις ἔχῃ εὐεργέα νῆα. 160 ἦ νῦν δὴ Τροίηθεν ἀλώμενος ἐνθάδ᾽ ἱκάνεις νηΐ τε καὶ ἑτάροισι πολὺν χρόνον; οὐδέ πω ἦλθες εἰς Ἰθάκην, οὐδ᾽ εἶδες ἐνὶ μεγάροισι γυναῖκα;»..."
- Η συνάντησή του με ηρωίδες που υπέφεραν (λ 225-330).
"'''Τὴν δὲ μετ᾽ Ἀλκμήνην ἴδον, Ἀμφιτρύωνος ἄκοιτιν, ἥ ῥ᾽ Ἡρακλῆα θρασυμέμνονα θυμολέοντα γείνατ᾽ ἐν ἀγκοίνῃσι Διὸς μεγάλοιο μιγεῖσα·  καὶ Μεγάρην, Κρείοντος ὑπερθύμοιο θύγατρα, 270 τὴν ἔχεν Ἀμφιτρύωνος υἱὸς μένος αἰὲν ἀτειρής. Μητέρα τ᾽ Οἰδιπόδαο ἴδον, καλὴν Ἐπικάστην, ἣ μέγα ἔργον ἔρεξεν ἀϊδρείῃσι νόοιο, γημαμένη ᾧ υἷϊ· ὁ δ᾽ ὃν πατέρ᾽ ἐξεναρίξας γῆμεν· ἄφαρ δ᾽ ἀνάπυστα θεοὶ θέσαν ἀνθρώποισιν...."
"Είδα και την Αλκμήνη, γυναίκα του Αμφιτρύωνα, μάνα του Ηρακλή, θρασύ κι ατρόμητου σαν το λιοντάρι, όταν ο μέγας Ζευς την πήρε στην αγκάλη του. Είδα και τη Μεγάρη, του κραταιού Κρέοντα θυγατέρα — 270αυτήν την πήρε ταίρι του ο γιος του Αμφιτρύωνα, ακάματος κι αδάμαστος. Είδα του Οιδίποδα τη μάνα, την όμορφη Επικάστη, που έκανε πράξη ανήκουστη, δίχως ο νους της να το ξέρει, σμίγοντας με τον ίδιο της τον γιο· αμέσως όμως οι θεοί φανέρωσαν τα ανόσια έργα, κι ο κόσμος βούιξε...." -
- Η συνάντησή του με τους ήρωες του Τρωικού πολέμου  (λ 385-567) ·
'''Ὣς ἔφατ᾽, αὐτὰρ ἐγώ μιν ἀμειβόμενος προσέειπον· '''«ὦ Ἀχιλεῦ, Πηλῆος υἱέ, μέγα φέρτατ᾽ Ἀχαιῶν, ἦλθον Τειρεσίαο κατὰ χρέος, εἴ τινα βουλὴν 480 εἴποι, ὅπως Ἰθάκην ἐς παιπαλόεσσαν ἱκοίμην· οὐ γάρ πω σχεδὸν ἦλθον Ἀχαιΐδος οὐδέ πω ἁμῆς γῆς ἐπέβην, ἀλλ᾽ αἰὲν ἔχω κακά· σεῖο δ᾽, Ἀχιλλεῦ, οὔ τις ἀνὴρ προπάροιθε μακάρτερος οὔτ᾽ ἄρ᾽ ὀπίσσω. πρὶν μὲν γάρ σε ζωὸν ἐτίομεν ἶσα θεοῖσιν 485 Ἀργεῖοι, νῦν αὖτε μέγα κρατέεις νεκύεσσιν ἐνθάδ᾽ ἐών· τῷ μή τι θανὼν ἀκαχίζευ, Ἀχιλλεῦ.»....
''Έτσι μου μίλησε, κι εγώ αποκρίθηκα, με το όνομά του: ''«Ω Αχιλλέα, του Πηλέα γιε, ο πρώτος κι ο καλύτερος των Αχαιών, ήλθα γυρεύοντας τον Τειρεσία, μήπως μου δώσει 480κάποια συμβουλή, το πώς θα φτάσω στην τραχιάν Ιθάκη. Γιατί δεν ζύγωσα ακόμη στη δική μας γη, δεν πάτησα το χώμα της πατρίδας· με δέρνει πάντα το κακό. Εσένα όμως, Αχιλλέα, κρίνω πως δεν υπάρχει άλλος σου ευτυχέστερος, ούτε από όσους έζησαν στο παρελθόν, μήτε από εκείνους που θα ᾽ρθουν στο μέλλον. Αφού, και ενόσω ζούσες, όλοι μας σε τιμούσαμε σαν να ᾽σουνα θεός οι Αργείοι, αλλά κι εδώ που βρίσκεσαι με τους νεκρούς, μένει μεγάλη η δύναμή σου· γι᾽ αυτό, Αχιλλέα, μη θλίβεσαι και μην πικραίνεσαι πολύ στον θάνατό σου.»....'' --
- Το όραμά του για τις καταδικασμένες ψυχές λ 568-635).
"'''Καὶ μὴν Σίσυφον εἶσεῖδον κρατέρ᾽ ἄλγε᾽ ἔχοντα, λᾶαν βαστάζοντα πελώριον ἀμφοτέρῃσιν.595 ἦ τοι ὁ μὲν σκηριπτόμενος χερσίν τε ποσίν τε λᾶαν ἄνω ὤθεσκε ποτὶ λόφον· ἀλλ᾽ ὅτε μέλλοι ἄκρον ὑπερβαλέειν, τότ᾽ ἀποστρέψασκε κραταιΐς· αὖτις ἔπειτα πέδονδε κυλίνδετο λᾶας ἀναιδής. αὐτὰρ ὅ γ᾽ ἂψ ὤσασκε τιταινόμενος, κατὰ δ᾽ ἱδρὼς 600 ἔρρεεν ἐκ μελέων, κονίη δ᾽ ἐκ κρατὸς ὀρώρει....."
"Είδα μπροστά μου και τον Σίσυφο, να υποφέρει αφάνταστα· έναν πελώριο βράχο δοκίμαζε να ανακρατήσει στα δυο χέρια του, πιανόταν με πόδια και με χέρια, και προσπαθούσε να ανεβάσει τον βράχο στην ανηφοριά· μόλις ωστόσο έμελλε να ξεπεράσει την κορφή, κάθε φορά τον έπαιρνε το βάρος από κάτω — ξεδιάντροπος ο βράχος πάλι κατρακυλούσε στο ίσωμα. Εκείνος όμως, με το κορμί του τεντωμένο, ξανά τον έσπρωχνε ψηλά — κι έτρεχε ποτάμι ο ιδρώτας απ᾽ τα μέλη του, 600τον τύλιγε ως το κεφάλι η σκόνη......"
Μένιππος και Λουκιανός
μικρογραφία|Ο πίνακας του Johann Heinrich Füssli στο Μουσείο Αλμπερτίνα της Βιέννης μεταξύ 1780 -85  |287x287pxΟ Λουκιανός είναι ο συγγραφέας ενός σατιρικού διαλόγου με τίτλο Μένιππος ἢ Νεκυομαντεία που χρονολογείται μεταξύ  161–162 μ.Χ., το οποίο, όπως υποστήριξε ο Γερμανός κλασικός φιλόλογος Rudolf Helm (1872-1966), ο Λουκιανός ήταν απλώς ένας δουλικός μιμητής του Μενίππου,  θέση που  αντέκρουσε με πολύ πειστικά επιχειρήματα η Barbara McCarthy. Η Νέκυια της Οδύσσειας και ο Μένιππος ή Νεκυομαντεία του Λουκιανού, αποτελούν λογοτεχνικά έργα  που παρά το γεγονός ότι γράφτηκαν σε διαφορετικές εποχές αντιμετωπίζονται ως μαρτυρίες για την τελετουργία του Αχέροντος
Άλλες μαρτυρίες
Παυσανίας -Βιβλίο 10 Ἑλλάδος περιήγησις -Φωκικά
"'''28.1. τὸ δὲ ἕτερον μέρος τῆς γραφῆς τὸ ἐξ ἀριστερᾶς χειρός, ἔστιν Ὀδυσσεὺς καταβεβηκὼς ἐς τὸν Ἅιδην ὀνομαζόμενον, ὅπως Τειρεσίου τὴν ψυχὴν περὶ τῆς ἐς τὴν οἰκείαν ἐπέρηται σωτηρίας: ἔχει δὲ οὕτω τὰ ἐς τὴν γραφήν. ὕδωρ εἶναι ποταμὸς ἔοικε, δῆλα ὡς ὁ Ἀχέρων, καὶ κάλαμοί τε ἐν αὐτῷ πεφυκότες καὶ ἀμυδρὰ οὕτω δή τι τὰ εἴδη τῶν ἰχθύων σκιὰς μᾶλλον ἢ ἰχθῦς εἰκάσεις. καὶ ναῦς ἐστιν ἐν τῷ ποταμῷ καὶ ὁ πορθμεὺς ἐπὶ ταῖς κώπαις. .."
Νέκυια και τέχνη
Μία από τις τοιχογραφίες του Palazzo Salviati της Φλωρεντίας, ζωγραφισμένη από τον Αλεσσάντρο Αλλόρι ( Alessandro di Cristofano di Lorenzo del Bronzino Allori ) μεταξύ  1575 -1576, έχει ως θέμα  την κάθοδο του Οδυσσέα στον Ἀδη.
Ο πίνακας του Johann Heinrich Füssli στο Μουσείο Αλμπερτίνα της Βιέννης μεταξύ 1780 -85 με θέμα: Ο Τειρεσίας με τον Οδυσσέα στον Κάτω Κόσμο - έργο εμπνευσμένο από την  Οδύσσεια, 11η ραψωδία, "Νέκυια"
Προσπάθεια αναπαράστασης της τοιχογραφίας, βασισμένη στη λεπτομερή περιγραφή του Παυσανία και σε επί μέρους εικόνες από αρχαίες ελληνικές αγγειογραφίες
Παραπομπές
Κατηγορία:Γεωγραφία της Οδύσσειας Κατηγορία:Ελληνική μυθολογία Κατηγορία:Αρχαία μαντεία
Όμορφος Κόσμος το πρωί
Όμορφος Κόσμος το πρωί είναι τίτλος ελληνικής τηλεοπτικής εκπομπής που προβλήθηκε από το Mega Channel κατά τις τηλεοπτικές περιόδους 2003-2010. Παρουσιαστής της εκπομπής ήταν ο Γρηγόρης Αρναούτογλου από 2003 μέχρι και το 2009, ενώ ο τίτλος της εκπομπής προέκυψε από προηγούμενη εκπομπή του παρουσιαστή στο ίδιο κανάλι μία σεζόν πριν (2002-2003) με τίτλο "Όμορφος Κόσμος".
Το καλοκαίρι του 2009, μετά την ολοκλήρωση της έκτης σεζόν της εκπομπής και ενώ ο παρουσιαστής είχε ένα χρόνο ακόμη συμβόλαιο για την παρουσίαση μίας ακόμη σεζόν, αποφάσισε να αποχωρήσει. Την παρουσίαση της έβδομης σεζόν (2009-2010) του "Όμορφου Κόσμου" ανέλαβαν από κοινού οι Νίκος Παπαδάκης, Δούκισσα Νομικού, Δημήτρης Ουγγαρέζος, Κατερίνα Καινούργιου και Μαρία Αραμπατζή.